Source: http://ec.europa.eu/civiljustice/applicable_law/applicable_law_por_sl.htm
Timestamp: 2013-05-20 19:46:36+00:00

Document:
Evropska komisija - Evropska pravosodna mreža - Pravo, ki se uporablja - Portugalska
Pravo, ki se uporablja - Portugalska
Nacionalni pravni viri I.2.
Osebni status in z njim povezani vidiki (ime, stalno prebivališče in poslovna sposobnost) III.4.
Zakonska zveza, neporočeni pari/partnerstvo, razveza zakonske zveze, prenehanje življenjske skupnosti, preživninske obveznosti III.6.
I.1. Nacionalni pravni viri
Pravila portugalskega
mednarodnega zasebnega prava temeljijo na pisnih pravnih besedilih, ki jih
izdajo za to pristojni organi – z drugimi besedami, temeljijo na obveznih
pravilih, katerih namen je določiti splošna merila, ki se uporabljajo v
posebnih okoliščinah, in ki jih izdajo pristojni državni organi. Ta pravila
so določena v pisnih besedilih, ki opredeljujejo njihovo področje uporabe in
Običaj (ustaljeno družbeno
ravnanje, zaradi katerega se izoblikuje prepričanje, da je to ravnanje
obvezno) ne more biti neposredni pravni vir v skladu s Civilnim zakonikom
Portugalske. Vseeno je pomemben vir na nekaterih področjih, zlasti v mednarodnem
javnem pravu.
Na Portugalskem se doktrina
(spoznanja, ki izhajajo iz dela na področju pravne znanosti) in sodna praksa
(vse prejšnje sodne odločbe) na splošno ne štejeta kot pravna vira, čeprav se
priznava, da vplivata na oblikovanje in uporabo zakonov. Splošni pravni vir
pa so odločbe ustavnega sodišča, ki so splošno zavezujoče.
V zvezi s tem glejte seznam
konvencij v popolni različici te teme na portugalski kontaktni strani za
Evropsko pravosodno mrežo v civilnih in gospodarskih zadevah na spletnem
naslovu http://www.redecivil.mj.pt/ .
Sodnik mora preučiti, ali je
treba uporabiti kolizijska pravila, čeprav nobena od strank ne zahteva
uporabe tujega prava.
Vseeno lahko stranke na
nekaterih področjih, zlasti pri pogodbah, določijo pravo, ki se uporablja. To
pomeni, da lahko stranke prosto izberejo tuje materialno pravo, ki bo urejalo
njihovo razmerje. Potem se kolizijska pravila ne uporabljajo več.
Ali v portugalskem mednarodnem
zasebnem pravu obstaja zavračanje? Če obstaja, v kakšnem obsegu lahko tuje
pravo, ki se uporablja, napotuje na nacionalno pravo ali pravo tretje države?
Po portugalskem pravu se
uporablja splošno načelo, da napotilo na tuje pravo v kolizijskih pravilih
določa le to, da se uporabi to pravo, če ne obstaja pravilo, ki določa
drugače; ta določitev pristojnosti zajema le pravila, ki po vsebini in pravni
funkciji vključujejo pravila o ureditvi iz kolizijskih pravil.
Ne glede na to načelo je po
portugalskem pravu zavračanje dovoljeno, kadar se tuje pravo, na katerega
napotuje nacionalno kolizijsko pravilo, ne uporablja in napotuje na drugo
pravo, ki je lahko portugalsko pravo ali pravo tretje države.
Če mednarodno zasebno pravo
pravnega sistema, na katerega napotujejo portugalska kolizijska pravila,
uporablja zavračanje na pravo druge države in če se to pravo lahko uporablja
v posamezni zadevi, je treba uporabiti to pravo. Zavračanje je treba uporabiti
tudi takrat, kadar so z zadevo povezani štirje ali več pravnih redov, če so
se vse stranke dogovorile o tistem pravu, ki je najprimernejše v mednarodni
zasebnopravni zadevi.
Takšna ureditev se ne
uporablja, če je pravo, na katerega napotuje portugalsko mednarodno zasebno
pravo, osebno pravo (na Portugalskem je osebno pravo pravo države, katere
državljan je zadevni posameznik) in zadevna oseba običajno prebiva na ozemlju
Portugalske ali v državi, v kateri kolizijska pravila določajo, da se
uporablja domače pravo države, katere državljan je.
Vseeno se zgornje pravilo
uporablja v zadevah v zvezi s skrbništvom in varstvom, finančnimi odnosi med
zakoncema, starševstvom, razmerji med posvojitelji in posvojenci ter
dediščino, kadar nacionalno pravo, na katerega se sklicuje kolizijsko
pravilo, napotuje na pravo kraja, v katerem je nepremično premoženje, in
kadar se to pravo lahko uporablja.
Kaj se zgodi, če se
spremeni navezna okoliščina, na primer pri prenosu premičnin?
Navezna okoliščina je merilo,
ki se uporablja za določitev najustreznejšega prava v zadevnih pravnih
okoliščinah.
Navezne okoliščine so lahko
spremenljive ali stalne, kar je odvisno od tega, ali se lahko spremenijo ali
ne. Spremenljive navezne okoliščine so na primer državljanstvo, stalno
prebivališče, lega premičnega premoženja ali sedež pravne osebe. Stalne
navezne okoliščine so na primer lega nepremičnega premoženja ali kraj, v
katerem se opravi pravni posel.
Kadar kolizijsko pravilo določa
spremenljivo navezno okoliščino, običajno opredeli čas, v katerem jo je treba
Zaradi spremembe navezne
okoliščine se lahko naknadno uporabijo različni pravni redi, zaradi česar se
pojavi tako imenovani mobilni konflikt.
V takšnih primerih je treba
upoštevati pravilo, da uporaba novega statusa (na primer nove lokacije
premičnine ali novega osebnega stanja) ne sme vplivati na že pridobljene
Vsebina nekaterih spremenljivih
naveznih okoliščin se lahko spremeni po določitvi strank, ki lahko zato v
določenem obsegu izberejo pravo, ki se uporablja. Da bi preprečili zlorabe z
namernimi prenosi, je bil v portugalskem pravu uveden pojem nasprotovanja
pravu, ki določa, da se pri uporabi kolizijskih pravil ne upoštevajo dejanske
ali pravne okoliščine, ki so nastale zato, da bi se z goljufijo preprečila
uporaba prava, ki bi se uporabljalo v drugih okoliščinah; z drugimi besedami,
sankcija pri nasprotovanju pravu je uporaba pravil, katerim naj bi se
izognili z goljufijo.
Ali lahko sodišča
zavrnejo pravo, ki se uporablja, če bi bilo v nasprotju z mednarodnim javnim
redom?
Da. Tuje pravo, na katerega
napotujejo kolizijska pravila, se ne uporablja, kadar bi takšna uporaba
pomenila kršitev temeljnih načel mednarodnega pravnega reda portugalske
države. Ta načela so ideje, ki
predstavljajo pravne, politične, moralne, socialne, gospodarske in verske
interese, bistvene za skupnost, v kateri so sprejeti, in so tudi njena
pomembna značilnost. Teh idej se zaradi njihovega posebnega pomena ne sme
prezreti ali kršiti tako, da se uporabi tuje pravo, ki je z njimi v
nesprejemljivem nasprotju.
Če je zaradi zahtev javnega
reda treba prezreti posebno pravilo tujega prava, je treba uporabiti ustrezno
splošno pravilo tega prava, pri čemer se pravni red v kraju pristojnega sodišča
(tj. pravo države, v kateri je sodišče, ki obravnava zadevo) uporabi le
takrat, kadar bi bilo povsem nemogoče uporabiti tuje pravo.
Kakšna je vloga sodnika in strank?Portugalski pravni sistem obravnava tuje pravo kot pravo in ne kot dejstvo. Portugalsko pravo določa, da mora stranka, ki se sklicuje na tuje pravo, dokazati njegov obstoj in vsebino, čeprav mora sodišče neuradno poskusiti pridobiti informacije o tujem pravu.Obveznost neuradne pridobitve informacij velja tudi za sodnika, kadar mora sprejeti sodno odločbo na podlagi tujega prava in se nobena od strank ni sklicevala na to pravo ali je nasprotna stranka priznala obstoj in vsebino tujega prava ali pa ji ni ugovarjala.Kakšni dokazi se sprejmejo?Zakon ne določa posebne vrste dokaza, zato lahko stranka ali sodnik uporabi katero koli primerno vrsto dokaza (na primer izvedeniško mnenje ali listinski dokaz).
Kakšne so posledice, če tuje pravo ni dokazano?Če ni mogoče ugotoviti vsebine tujega prava, ki ga je treba uporabiti, se uporabi naslednje pravo, takšen postopek pa je treba uporabiti vedno, kadar ni mogoče določiti dejanskih ali pravnih razlogov, na podlagi katerih je bilo določeno, da se uporabi to pravo. Če ni mogoče ugotoviti sekundarne navezne okoliščine ali če ni mogoče ugotoviti vsebine prava, na katerega napotuje ta okoliščina, mora sodišče uporabiti pravila portugalskega prava.
1. septembra 1994 je na
Portugalskem začela veljati Rimska konvencija o uporabi prava v pogodbenih
obligacijskih razmerjih (1980). Uporablja se za obveznosti, ki so nastale po
začetku njene veljavnosti, in v primerih kolizije zakonov.
Ta konvencija vključuje načelo,
da lahko stranke izberejo pravo, ki se bo uporabljalo za pogodbo ali njen
del, in se lahko celo kadar koli dogovorijo in spremenijo pravo, ki se
uporablja. Vseeno izbira tujega prava ne sme preprečiti uporabe obveznih
pravil pravnega sistema države, v kateri so v času izbire prava drugi
elementi, povezani z zadevnimi okoliščinami.
Če stranke ne izberejo prava,
pogodbo ureja pravo države, s katero je pogodba najtesneje povezana. Pri določitvi te vezi je treba
preučiti vse okoliščine zadevnega primera (kraj prebivališča ali sedeža
strank, kraj glavne uprave, glavnega sedeža ali oskrbovalnega podjetja, lego
nepremičnega premoženja, kraj prevoznega podjetja, jezik pogodbe, lego
predmeta pogodbe in kraj izvršitve, državljanstvo pogodbenih strank itd.).
Nepogodbena civilnopravna odgovornostCivilni zakonik Portugalske na splošno določa, da se za nepogodbeno civilnopravno odgovornost (tj. odgovornost zaradi namerne in nedovoljene kršitve pravic drugega ali pravil, katerih namen je varstvo interesov tretjih oseb, ali zaradi nevarne dejavnosti ali ravnanja, ki je lahko zakonito, vendar povzroči škodo tretjim osebam) uporablja pravo države, v kateri se je izvajala dejavnost, iz katere izvira odgovornost za škodo. V primeru odgovornosti zaradi nepravilnega ravnanja se uporablja pravo kraja, v katerem bi morala delovati odgovorna oseba.Pravo, na katerega napotuje kolizijsko pravilo, opredeljuje razloge in posledice obveznosti plačila odškodnine.Neupravičena obogatitevV skladu s Civilnim zakonikom Portugalske neupravičeno obogatitev (do katere pride, kadar oseba neupravičeno dobi finančno korist na račun druge osebe) ureja pravo, po katerem je bilo okoriščencu preneseno premoženje. Pravo, na katerega napotuje kolizijsko pravilo, ureja razloge, vsebino in posledične obveznosti, ki nastanejo z neupravičeno obogatitvijo.Poslovodstvo brez naročilaPoslovodstvo brez naročila (opravljanje poslov drugega v interesu in v imenu lastnika brez pooblastila), kadar se opravljajo pravna dejanja, ureja Haaška konvencija z dne 14. maja 1978 o uporabi prava pri zastopanju.
III.3. Osebni status in z njim povezani vidiki (ime, stalno prebivališče in poslovna sposobnost)
Osebni status na splošno ureja
osebno pravo zadevnih oseb v skladu s kolizijskim pravilom Civilnega zakonika
Osebno pravo je pravo
državljanstva posameznika, v primeru osebe brez državljanstva pa pravo
običajnega prebivališča (če je oseba polnoletna) ali uradnega prebivališča
(če je oseba mladoletna ali poslovno nesposobna). Če oseba nima običajnega
prebivališča, se kot osebno pravo šteje pravo začasnega prebivališča, če pa
tudi tega ni mogoče določiti, se uporablja pravo kraja, v katerem je trenutno
Osebno pravo za pravne osebe je
pravo države, v kateri je njihov glavni in dejanski sedež. S prenosom sedeža
iz ene države v drugo se ohrani pravna oseba, če je zakonodaja obeh držav o
tem vprašanju skladna. Združitev subjektov, za katere se uporablja različno
osebno pravo, ureja osebno pravo obeh zadevnih subjektov. Osebno pravo mednarodnih
pravnih oseb je pravo, določeno v ustanovni listini ali statutu. Če ni
določeno nobeno pravo, se uporablja pravo države, v kateri je glavni sedež
To področje ureja Civilni
zakonik Portugalske.
Običajno se pri teh vprašanjih
uporablja osebno pravo s tem povezanih strank. Določitev starševskega razmerja
ureja osebno pravo staršev v času določitve razmerja. V primeru otroka
poročene matere določitev očetovstva ureja skupno nacionalno pravo matere in
moža; če tega prava ni mogoče uporabiti, se uporablja pravo običajnega skupnega
prebivališča zakoncev, če pa tudi to ni mogoče, se uporablja osebno pravo
otroka. Zato je bistven čas rojstva otroka ali prenehanja zakonske zveze, če
se je to zgodilo prej.
ureja skupno nacionalno pravo staršev, če pa to ni mogoče, se uporablja pravo
njunega običajnega skupnega prebivališča; če imajo starši običajno
prebivališče v različnih državah, se uporablja osebno pravo otroka. Če se
šteje, da je starševsko razmerje določeno le za enega od staršev, se
uporablja osebno pravo, ki velja zanj; če eden od staršev umre, se uporablja
osebno pravo tistega od staršev, ki preživi. Za določitev posvojitvenega
razmerja se uporablja osebno pravo posvojitelja. Če pa otroka posvojita mož
in žena ali je posvojenec otrok zakonca posvojitelja, se uporablja skupno
nacionalno pravo staršev, če pa to ni mogoče, to razmerje ureja pravo njunega
običajnega skupnega prebivališča. Če ne obstaja običajno skupno prebivališče,
se uporablja pravo države, s katero je najtesneje povezano družinsko
življenje posvojiteljev. Razmerja med posvojiteljem in posvojencem ter med
posvojencem in njegovo prvotno družino ureja osebno pravo posvojitelja.
Če pravo, ki ureja razmerje med
posvojencem in njegovimi starši, ne priznava instituta posvojitve ali če ne dopušča
posvojitve s strani oseb, ki so v družinskem razmerju z otrokom, posvojitev
Če osebno pravo osebe, v zvezi
s katero se določa starševsko razmerje ali ki bo posvojena, kot osnovni pogoj
za določitev starševskega razmerja in posvojitev zahteva njeno privolitev, je
treba to zahtevo izpolniti. Izpolniti je treba tudi vse zahteve v zvezi s
privolitvijo tretje stranke, s katero je zadevna oseba povezana na podlagi
družinskega razmerja ali skrbništva, če je to v skladu s pravom, ki se uporablja
za to stranko.
Področje uporabe prava, ki
ureja razmerja med starši in otroki, prvotno zajema starševstvo. Vseeno
Haaška konvencija o pristojnosti organov in pravu, ki se uporablja na
področju varstva mladoletnikov z dne 5. oktobra 1961 – ki se uporablja,
vedno ko je običajno prebivališče mladoletnika v državi podpisnici te
konvencije – določa, da starševstvo ureja pravo državljanstva mladoletnika.
Kadar se uporablja ta konvencija, se lahko zato Civilni zakonik uporablja le
v zelo omejenem obsegu (na primer za določitev uradnega prebivališča
mladoletnika).
Poleg tega se za učinke
določitve starševskega razmerja na ime otroka v skladu z Münchensko
konvencijo o pravu, ki se uporablja za priimke in imena uporablja pravo
državljanstva otroka.
Obveznosti preživljanja otroka
urejata Haaška konvencija o pravu, ki se uporablja za preživninske obveznosti
do otrok z dne 24. oktobra 1956 in Haaška konvencija o pravu, ki se
uporablja za preživninske obveznosti z dne 2. oktobra 1973 – pri čemer
se zadnja uporablja namesto prve v zvezi z odnosi med državami, ki jih
zavezuje navedena konvencija.
III.5. Zakonska zveza, neporočeni pari/partnerstvo, razveza zakonske zveze, prenehanje življenjske skupnosti, preživninske obveznosti
Formalno veljavnost zakonske
zveze na Portugalskem ureja Haaška konvencija o reševanju kolizije zakonov v
zvezi z zakonsko zvezo z dne 12. junija 1902. Vendar je pomen te
mednarodne konvencije vedno bolj omejen, ker zavezuje le malo držav. Zato se zdaj pogosteje
uporabljajo pravila o koliziji zakonov iz Civilnega zakonika Portugalske.
Razvezo zakonske zveze in
prenehanje življenjske skupnosti ureja Haaška konvencija o reševanju kolizije
zakonov in pristojnosti v zvezi z razvezo zakonske zveze in prenehanjem
življenjske skupnosti z dne 12. junija 1902. Tudi ta konvencija zavezuje le
malo držav, kar omejuje njen dejanski pomen.
Zato se pogosteje uporabljajo
pravila za reševanje kolizije iz Civilnega zakonika Portugalske.
V skladu s Civilnim zakonikom
razmerja med zakoncema ureja njuno skupno nacionalno pravo. Če nimata enakega
državljanstva, se uporablja pravo njunega običajnega skupnega prebivališča,
če pa to ni mogoče, se uporablja pravo države, s katero je najtesneje
povezano družinsko življenje. Preživninske obveznosti, ki
izhajajo iz družinskih razmerij (krvna razmerja, zakonska zveza, posvojitev
in razmerja iz zakonske zveze), načeloma ureja Haaška konvencija o pravu, ki
se uporablja za preživninske obveznosti z dne 2. oktobra 1973.
V zvezi z (osebnimi in
finančnimi) učinki zakonske zveze velja na Portugalskem Haaška konvencija o
koliziji zakonov v zvezi z učinki zakonske zveze na pravice in dolžnosti
zakoncev v osebnem razmerju v zvezi z njunim premoženjem z dne
17. julija 1905. Vendar je pomen te konvencije omejen, ker zavezuje le
malo držav. Opozoriti je treba tudi na to, da je ta mednarodna konvencija v
nasprotju z ustavnim načelom enakosti zakoncev, ker določa izbiro prava
državljanstva moža, kar otežuje njeno polno uporabo v okviru portugalskega
Zato se v zvezi z učinki
zakonske zveze običajno uporablja pravo, določeno v skladu s kolizijskimi
pravili iz Civilnega zakonika Portugalske.
Pravo, ki se uporablja pri
dedovanju, opredeljuje Civilni zakonik Portugalske. Običajno se pri dedovanju
uporablja osebno pravo pokojnika. Poleg dedovanja se to pravo uporablja tudi
v zvezi s pooblastili upravitelja zapuščine in izvršitelja. To osebno pravo
je načeloma pravo državljanstva.
Na Portugalskem velja Haaška
konvencija o mednarodnem upravljanju premoženja umrlih oseb z dne
2. oktobra 1973. Vendar je njena uporaba zelo omejena, ker jo je
podpisalo le malo držav. V zvezi s formalnimi vprašanji
se na Portugalskem uporablja Konvencija o enotnem zakonu o obliki mednarodne
oporoke z dne 26. oktobra 1973.
III.8. Nepremičnine
V zvezi s posestjo, lastninsko
pravico in drugimi stvarnimi pravicami (užitek, raba in služnost stanovanja,
stavbne pravice, pravice za gradnjo in stvarne služnosti) se uporablja pravo
države, v kateri je zadevno premoženje. To pravilo se uporablja za premično
in nepremično premoženje.
Dejstva, na podlagi katerih se
ustvarijo, prenesejo, spremenijo ali ugasnejo stvarne pravice, načeloma ureja
stvarno pravo, ki se uporablja ob nastanku takšnih dogodkov. Kadar se uporablja več pravil,
je treba upoštevati načelo spoštovanja pridobljenih pravic.
V insolvenčnih postopkih ali
postopkih sanacije podjetij pred portugalskimi sodišči, kadar ima dolžnik
stalno prebivališče ali statutarni sedež na Portugalskem, si sodišča
prizadevajo vključiti premoženje na Portugalskem in v tujini. V takšnih
okoliščinah so pristojna portugalska sodišča in bodo uporabila portugalsko
procesno pravo ali materialno pravo.
Vseeno je v primerih v zvezi s
stvarnimi pravicami na premoženju, ki je sestavni del premoženja insolventne
osebe ali gospodarske družbe, v zvezi s katero je bil uveden sanacijski
postopek, primerno uporabiti pravo, na katerega napotujejo pravila v zvezi z
nepremičninami, in sicer pravo kraja, v katerem je premoženje.
Insolvenčne postopke in njihove
učinke načeloma ureja pravo države članice, na ozemlju katere se je začel
sodni postopek. Vseeno nekatere učinke ureja pravo, ki se uporablja za
zadevne pravice (na primer v povezavi s stvarnimi pravicami in pridržkom
lastninske pravice).
Dodatne informacije so na voljo na naslednjih spletnih straneh:http://www.gddc.pt/siii/tratados.html - - - Pravni urad za dokumentacijsko dejavnost in primerjalno pravo;http://www.stj.pt - - - Vrhovno sodišče;http://www.tribunalconstitucional.pt/ - Ustavno sodišče;http://www.mj.gov.pt/ - - Ministrstvo za pravosodje;http://trl.pt/ - Pritožbeno sodišče v Lizboni;http://www.trc.pt/ - Pritožbeno sodišče v Coimbri;http://www.tre.pt - - - Pritožbeno sodišče v Évori;http://www.trp.pt - Pritožbeno sodišče v Portu;http://www.pgr.pt/ - Državno tožilstvo;http://www.itij.mj.pt - pravne zbirke podatkov;http://www.cej.pt/ - - - Center za pravne študije (organ, pristojen za usposabljanje sodnikov na Portugalskem);http://www.dgsj.pt - Generalni direktorat za pravosodje (med drugim zagotavlja informacije o stikih s sodišči in njihovo krajevno pristojnostjo ter dostop do strani sodnih uradnikov);http://www.gplp.mj.pt/ - - Urad za zakonodajno politiko in načrtovanje Ministrstva za pravosodje;http://www.dgrn.mj.pt - Generalni direktorat za registre in notariat; http://www.asjp.pt/ - Združenje sodnikov Portugalske;http://www.smmp.pt/ - Združenje javnih tožilcev; http://www.oa.pt/ - Odvetniška zbornica Portugalske;http://www.dr.incm.pt/dr/ - spletna zakonodajna zbirka podatkov (vključuje zakone in instrumente, objavljene v 1. seriji Uradnega lista Portugalske od 1. januarja 1970; omogoča tudi prost dostop do zakonodaje, objavljene v 1. seriji uradnega lista od 1. januarja 2000);http://www.solicitador.net/ - Združenje pravnih zastopnikov;
« Pravo, ki se uporablja - Splošne informacije | Portugalska - Splošne informacije »

References: sodišče 
 sodišče 
 sodišče 
 sodišče 
 sodišče 
 sodišče